Skisofrenie verwys eintlik na 'n groep persoonlikheidsversteurings. 75% van mense wat hieronder gebuk gaan is tussen 15 en 45 jaar oud.
Simptome sluit in dat die pasiënt kontak met die realiteit verloor, denkversteurings, waarnemings- en gemoedsversterings en algemene psigometriese afwykings.
Dit is belangrik om op die volgende te let: 1) 'n Skisofreen besef nie dat sy / haar gedrag abnormaal is nie. 2) Meeste pasiënte ervaar een of ander delusie. Hulle het altyd een of ander idee wat sterk in kontras is met die realiteit. 3) So 'n persoon steur hom / haar glad nie aan iets soos taalreëls nie. Gewoonlik praat hulle baie, maar sê nie juis veel nie.
4) Meeste van die persone ervaar ook een of ander hallusinasie. Hulle sal byvoorbeeld stemme hoor wat nie bestaan nie. Die stemme gee ook gewoonlik een of ander opdrag. Dit gebeur minder dat hulle dinge sien wat nie regtig bestaan nie, maar dit kan ook voorkom.
5) Emosioneel openbaar hulle gewoonlik weinig emosies. Wanneer hulle egter wel emosies openbaar is dit heeltemal in stryd met dit wat ons verwag. Byvoorbeeld, wanneer 'n familielid sterf kan so 'n persoon uitbars in 'n lagbui.
6) Hierdie mense ervaar ook die uiterste verwarrings oor hul eie identiteit. 7) Dryfkrag en motivering is ook meesal afwesig. 8) Dit volg dat hierdie persone nie goed funksioneer binne normale sosiale omstandighede nie en hulle gewoon sosiaal onttrek.
Heelwat van hierdie mense kan vandag met behulp van moderne terapieë en veral antipsigosemiddels gehelp word.